Et af Marstrands første hverv, fra 1795, bestod i at være vejassistent på bygningen af landevej og landevejsbroer på strækningen mellem [[Roskilde]] og [[Holbæk]]. I sidstnævnte by stiftede han bekendtskab med præsten Troels Smith og dennes hustru, Anna Agnete, født Plum. I præstegården mødte han Smiths datter Petra Othilia (1778-1847), og de blev gift i 1803. I ægteskabet kom der først to børn, der døde som små, og derefter fem sønner, [[Osvald Marstrand]], [[Wilhelm Marstrand]], [[Troels Marstrand (bagermester)|Troels Marstrand]], [[Otto Jacob Marstrand|Otto Marstrand]], og værktøjsmageren [[Theodor Marstrand]] (1817-1863). Efter Nicolai Marstrands død i 1829 drev Petra Marstrand bagervirksomheden videre med forpagtere til 1839. Dette år overtog sønnen Troels Marstrand driften, og han udviklede virksomheden væsentligt, blandt andet med en dampmølle.<ref name=autogeneret1 /><ref>{{cite book |last= Marstrand |first= Otto |title= Maleren Wilhelm Marstrand |publisher= [[Thaning & Appel]] |year= 2003 |isbn= 87-413-6420-1 |page=15-20}}</ref>
Titler Samfund Historie Erhvervsliv Teknologi Naturvidenskab